paragraph_text: Godine 2013. u Đelilovićima je otkriveno antičko nalazište. Istražuje se teza da je kroz današnje Đeliloviće prolazila jedna od pet Dolabellinih cesta i da iskopine masivnih zidina u stvari kriju ostatke drevnog grada Berseluma. Nađeni su keramička svjetiljka, novčići, pločica s prikazom kulta Dunavskog konjanika, nakit, oruđa i drugi nalazi. Dolabellina cesta je u rimsko doba povezivala Jadransko more s Drinom, točnije Salonu (današnji Solin) s Argentarijom (današnjom Srebrenicom), prolazeći preko važnog rudarskog područja, doline Lašve i njenih pritoka.<ref> Federalna televizija Vrijeme, ljudi, običaji: U potrazi za antičkim Berselumom , 21. rujna 2013. (pristupljeno 26. studenoga 2016.)